रांची की जेल में बंद एक विदेशी कैदी ने सबको उस वक्त हैरान कर दिया जब वह रिहाई के दौरान अचानक भोजपुरी भाषा बोलने लगा। उसने कहा कि कस्टडी से निकल के कस्टडी में आ गइनी, अब हम न रहब इहां। बता दें कि एमानुएल ओनियेका ओकपारा अफ्रीका के घाना के रहने वाले हैं। वह पिछले तीन साल से रांची की बिरसा मुंडा सेंट्रल जेल में बंद थे। लेकिन जब बुधवार को उन्हें रिहा किया गया तो वह अचानक भोजपुरी बोलने लगे। रिहाई के बाद भी एमानुएल को रांची पुलिस को सौंप दिया गया है। उन्हें दूतावास स्तर से कार्रवाई पूरी होने के बाद घाना भेजा जाएगा।